Salekhard

Salekhard (; nenetseraz: Саля'харад; itzulita: «penintsulan dagoen bizilekua»), 1933 arte Obdorsk () deitua, Errusiako hiria da, erresumaren ipar-erdialdean dagoen Jamalia-Nenetsia barruti autonomoko hiriburua. 2010ean 42.544 biztanle zituen«Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru.

 Historia 
1595an, Jermak Timofeievitx esploratzailearen ondotik zihoazen errusiar kolonoek Obdorsk kokalekua sortu zuten, lehenago Polnovat-Vozh () izeneko khantyen kokalekua zegoen lekuan, Ob ibaiaren ertzeanSalejard, el Centro de Turismo Ártico Absolutrusia.com. Obdorsk inguruko eskualdea Obdorski kraiari zegokion Errusiar Inperioan.

1930. urtean Jamalia berriaren barruan sartu zuten administratiboki; 1933. urtean Salekhard izena ipini zioten; eta 1938. urtean hiri-izaera eman ziotenSalekhard Global.britannica.com. 1949tik aurrera, Gulageko 100.000 preso inguruk Igarka (Krasnoiarsk kraia) eta Salekharden arteko trenbidea (Heriotzaren trenbidea ere deitua) eraikitzen lan egin zuten. Milaka preso hil ziren, eta 1953an, Stalin hil ostean, proiektua bertan behera utzi zenRoad of Death: The Salekhard-Igarka Railway Basementgeographer.com.

 Geografia 
Poluyren ertzean dago, ibai hau Obekin elkartzen den gunean. Zirkulu Polar Artikoaren lerroaren gainean dagoen hiri bakarra da.

 Klima 
Salekhardek klima azpiartikoa du, Dfc Köppen klima sailkapenaren arabera.

 Ekonomia 
Gas natural-hobi ugari daude eskualdean; gasa banatzen duen Novatek konpainiak, Errusiako bigarrenak, bulego nagusiak Salekharden ditu, esate baterako. Aireportua dauka.

 Erreferentziak 

 Kanpo estekak 
 Webgune ofiziala Salekhard.org
 Turismo webgunea Welcome-ural.ru

Kategoria:Jamalia-Nenetsiako udalerriak